**Gimnazija Šentvid**

**Program dneva zdrave šole**

**5. 5. 2015**

**1A, 1B, 1C, 1D, 1E, 1F,**

**2C, 2D**

|  |  |  |  |  |
| --- | --- | --- | --- | --- |
| Delavnica/predavanje | **razred** | čas | učilnica | profesor |
| AIDS – delavnica | **1D** | 8.00 do 9.30 | M3 | N. Lipovec |
| AIDS – delavnica | **1C** | 8.00 do 9.30 | S3 | D. Ivan |
| AIDS - delavnica | **1F** | 8.00 do 9.30 | MP | B. Vrščaj |
| Facebook-bonton | **1A + 1B**  **+1E** | 8.00 do 9.00 | VP | B. Omerz+  T. Bertoncelj |
| AIDS - delavnica | **1A** | 10.00 do 11.30 | M3 | J. Mlakar |
| AIDS - delavnica | **1B** | 10.00 do 11.30 | S3 | G. Mitrovič |
| AIDS – delavnica | **1E** | 10.00 do 11.30 | MP | K. Mele |
| Facebook-bonton | **1F+2C+2D** | 11.00 do 12.00 | VP | B. Omerzu+T. Bertoncelj |
| Z mladimi ambasadorji proti dopingu - predavanje | **1C + 1D** | 10.00 do 12.00 | Plesna dvorana | J. Fetih |

**2C, 2D, 3A, 3C, 3D, 3E, 3F**

**delavnice po izbiri**

|  |  |  |  |  |
| --- | --- | --- | --- | --- |
| **Delavnica/predavanje** | **razred** | **čas** | **učilnica** | **profesor** |
| Aktivno državljanstvo/delavnica  (KUD ANARHIV) | po izbiri | 12.00 do 14.00 | SL 1 | V. Šifrer |
| Inženirji bomo/pogovor/predavanje  (mediade) | po izbiri | 13.00 do 14.30 | VP | J. Grgurevič |
| Samopodoba/delavnica  (Center za pomoč mladim) | po izbiri | 12.00 do 14.00 | SL 2 | I.Doljak |
| Odnosi in komunikacija  (Center za pomoč mladim) | po izbiri | 12.00 do 14.00 | AN1 | B. Bolarič |
| Reševanje konfliktov  (Center za pomoč mladim) | po izbiri | 12.00 do 14.00 | AN2 | S. Sotlar |
| Strpni do drugačnosti/delavnica  (Amnesty International) | po izbiri | 12.00 do 14.00 | ZG | I.Velikonja |
| Varnost v cestnem prometu/delavnica  (Društvo VITA) | po izbiri | 12.00 do 14.00 | NEM1 | T. Terzić |
| Prva pomoč  (Elizabeta Blokar) | po izbiri | 12.00 do 14.00 | M1 | M. Tratnik |

**Vsebine predavanj in delavnic**

**AIDS (Društvo študentov medicine):**

Namen delavnic varne in zdrave spolnosti je mladostnikom posredovati osnovne informacije o spolno prenosljivih okužbah ter jih motivirati k varnemu in odgovornemu spolnemu življenju. O spolnem življenju marsikje težko spregovorimo, zato je model vrstniškega izobraževanja zelo primeren za mlade. Študentje medicine (vodje delavnic) so jim starostno in miselno blizu, zato se mladi lažje odkrito pogovarjajo z njimi na temo spolnosti.

**Facebook-bonton:**

* bonton na družbenih omrežjih
* varovanje in spoštovanje svoje zasebnosti in zasebnosti drugih na družbenih omrežjih
* primerne in neprimerne objave, fotografije na družbenih omrežjih
* oblike preprečevanja zlorab, izsiljevanja, nasilja na družbenih omrežjih
* varno mreženje na družbenih omrežjih
* preprečevanje prekomerne uporabe in zasvojenosti s spletom
* možne oblike pomoči pri prekomerni uporabi ali zasvojenosti s spletom

**Vrh obrazca**

**INŽENIRJI BOMO:**

**(»mediade«)**

Program

13.00 do 13.15 Uvodni pozdravi :

• Otvoritev: ravnatelj šole: mag. Jaka Erker\*

• Film o inženirstvu Cisco

• prof. dr. Janez Bešter, Fakulteta za elektrotehniko Ljubljana: Kako izbrati poklic?

13.15 do 14.30 Pogovor o karieri inženirja – okrogla miza; sogovorniki:

• Rajko Novak, direktor Oracle Slovenija\*

• Anže Droljc, MARAND, vodja projekta e zdravstvo na Pediatrični kliniki (UKC)

• Ivanka Brajovič, MMC RTV Slovenija

• Robert Pistotnik, predsednik uprave koncerna Sintal

• prof. dr. Aleš Groznik, Ekonomska fakulteta Univerze v Ljubljani\*

Povezuje: mag. Edita Krajnović

Pogovor bo tekel o poklicu inženirja, zakaj je ta poklic koristen, zakaj je vredno biti inženir, o ustvarjalnosti, zakaj je potrebno neprestano inovirati, (se) razvijati, o poteku poklicne poti, kakšen je »inženirska plača«. Nasveti mladim glede poklicne poti.

**AKTIVNO DRŽAVLJANSTVO**

Konkretno se bo delavnica pričela z detektiranjem družbenih tem, ki jih mladi v svojem okolju smatrajo za najbolj pereče. Mentorji jim bodo nato predstavili primere dobrih praks, ter skupaj z njimi razpravljali o metodah delovanja, preko katerih lahko konkretno posežejo v družbeno dogajanje ter sestavili konkreten načrt za tovrstno družbeno intervencijo. Delavnice jim bodo nudile tudi možnost spoznavanja institucionalnega ter izven-institucionalnega delovanja političnega sistema na lokalni in regionalni ravni. Z boljšim poznavanjem struktur in njihovih organov, katerih del so, bodo mladi namreč lažje razumeli možnosti lastnega delovanja in zastopanja svojih interesov v okviru skupnosti, ki ji pripadajo.

**SAMPODOBA**

**(Center za pomoč mladim)**

Namen delavnice je preko različnih vaj spoznavati sebe, svoje vedenje, samopodobo in samozavest. Spregovorili bomo o pravicah in odgovornostih, ki jih imamo v odnosih, o pomenu spoštovanja različnih mnenj v pogledih na podobne stvari. Seznanili se bomo z vrstami vedenj, ki jih uporabljamo v odnosih in vadili asertivno vedenje, katerega namen je, da se ob tem, da spoštujem tako sebe kot druge, počutim v redu.

**ODNOSI IN KOMUNIKACIJA**

**(Center za pomoč mladim)**

Vsebina se nanaša na osveščanje, razmišljanje in na razumevanje različnih vrst odnosov v katere vstopamo vsak dan. Z različnimi metodami dela osvetlimo področje vplivanja naših dejanj na odnose z drugimi, ozavestimo kaj nam je pomembno v odnosih,raziskujemo področje pomembnosti komunikacije v odnosih in vživljanje v druge ljudi s katerimi vstopamo v odnose. Udeleženci na tej delavnici pridobivajo na moči svojih argumentov, na veščinah komuniciranja in na moči empatije.

**REŠEVANJE KONFLIKTOV**

**(Center za pomoč mladim)**

Namen delavnice je spoznavanje in raziskovanje različnih načinov komunikacije in zakaj pride do konfliktov in kako jih lahko razrešujemo. Preko različnih vaj s kratkimi diskusijami poglobimo razmišljanje o svojih trenutnih načinih razreševanja konfliktov in spoznavamo različne kreativne načine razreševanja le teh. Pri tej delavnici se urimo v moči argumentov, v veščinah aktivnega poslušanja in raziskujemo konstruktivno reševanje konfliktov ter kakšen pomen ima le to za nas.

**STRPNI DO DRUGAČNOSTI**

**(Amnesty International)**

Preko socialnih iger, študij primerov in igre vlog nam bo cilj v mladih spodbuditi socialno občutljivost za položaje, v katerih se znajdejo drugi. Osredotočili se bomo na razvijanje empatije in strpnosti do drugačnosti, ki nas kot družbo bogati. Pomembno je, da vsi ozavestimo dejstvo, da mora vsak od nas narediti marsikaj, če želimo, da bi vsi imeli enake možnosti v življenju.

**VARNOST V CESTNEM PROMETU**

**(Društvo VITA)**

V Sloveniji se vsako leto pripeti približno 3.800 prometnih nesreč. Zaskrbljujoče je to, da število prometnih nesreč narašča. Žrtve so večinoma mladi in mlajši odrasli, med njimi pa je tudi veliko otrok. Posledice nesreč so v mnogih primerih poškodbe možganov, zaradi česar se tem osebam in njihovim družinam popolnoma spremeni življenje.

V našem društvu smo si zastavili projekt, s katerim želimo predvsem mlade seznaniti s tem, kaj je možganska poškodba, kaj so njene posledice in kateri so najpogostejši vzroki zanjo. Predavanja trajajo 2 šolski uri in so primerna predvsem za osmo ter devetošolci ter srednješolce.

**PRVA POMOČ**

**(**Elizabeta Blokar, študentka medicine, bivša dijakinja GŠ)

Kako postopati v primerih:

* možganske kapi
* epileptičnega napada
* padca sladkorja v krvi
* alergične reakcije
* uporabe električnega defibrilatorja

**Udeležba na predavanjih in delavnicah je za dijakinje in dijake obvezna. Pouk ta dan odpade.**

**Dijakinje in dijaki prvega letnika imajo obvezno delavnico o AIDS-u in nato obvezno predavanje o Facebook bontonu.**

**Dijaki, dijakinje 2.c in 2.d razreda, poleg obveznega predavanja »Facebook bonton«, izberejo še eno udeležbo na delavnici ali predavanju.**

**Dijakinje in dijaki splošnih oddelkov drugega letnika bodo ta dan imeli strokovno ekskurzijo.**

**Dijakinje in dijaki tretjega letnika se po lastni izbiri odločijo za eno predavanje ali delavnico.**

***Profesorji sprejmete izvajalce delavnic in predavanj v svetovalni službi. Goste pospremite do učilnice in preverite prisotnost dijakov. Ključe učilnic prinesete s seboj, sezname dijakov dobite v svetovalni službi.***

***Na predavanjih ste lahko prisotni, na delavnicah pa pustite dijake same z izvajalci.***